Likumprojekts

**Grozījumi likumā „Par zemes privatizāciju lauku apvidos”**

Izdarīt likumā „Par zemes privatizāciju lauku apvidos” (Latvijas Republikas Augstākās Padomes un Valdības Ziņotājs, 1992, 32./34. nr.; 1993, 18./19. nr.; Latvijas Republikas Saeimas un Ministru Kabineta Ziņotājs, 1994, 1. nr.; 1995, 2. nr.; 1996, 1./15. nr.; 1997, 2. nr.; 2001, 22. nr.; 2003, 9. nr.; 2005, 24. nr.; 2007, 14. nr.; Latvijas Vēstnesis, 2010, 205. nr.; 2011, 65. nr.; 2013, 191. nr.; 2014, 17. nr., 140., 228. nr., 2017, 106. nr.) šādus grozījumus:

1. Izslēgt 30.1 panta piektās daļas 4. punktā vārdus „finansēta un”.

2. Papildināt likumu ar 30.4pantu šādā redakcijā:

“**30.4pants. Valsts nodevas par tiesiskuma uzraudzību darījumos ar lauksaimniecības zemi**

Šā likuma 28. panta pirmajā daļā minētie darījuma subjekti maksā valsts nodevu par tiesiskuma uzraudzību darījumā ar lauksaimniecības zemi – par atļaujas izsniegšanu lauksaimniecības zemes iegūšanai īpašumā un lauksaimniecības zemes nomas līgumu reģistrēšanu. Valsts nodevas apmēru un samaksas kārtību par tiesiskuma uzraudzību darījumā ar lauksaimniecības zemi nosaka Ministru kabinets.

Likums stājas spēkā 2018. gada 1. janvārī.

Zemkopības ministrs Jānis Dūklavs